Kedvezményezett neve: Egyházaskesző Község Önkormányzata

Kedvezményezett címe: 8523 Egyházaskesző, Kossuth u. 76.

Projekt azonosítója: 1924757515

Támogatói okirat iratazonosítója: 3117843186

**ZÁRÓ SZAKMAI BESZÁMOLÓ**

Alulírott Lendvai Jánosné, mint **Egyházaskesző Község Önkormányzatának** polgármestere, a ***„Térségi értékek megóvása, ismertségük növelése”*** című, ***VP6-19.2.1.-37-4-17***kódszámú felhívás alapján benyújtott, ***1924757515*** azonosítószámú projektünk kapcsán az alábbiakban ismertetem a szakmai megvalósulást.

**1. Beszámoló azonosító adatai:**

A projekt tényleges kezdete és fizikai befejezése:

* Tényleges kezdet dátuma: 2020.12.01.
* Tényleges fizikai befejezés dátuma: 2022.02.28.

Megítélt támogatás összege: 4 997 358 Ft

**2. A projekt műszaki-szakmai előrehaladása:**

|  |  |  |  |
| --- | --- | --- | --- |
| **Mérföldkő sorszáma** | **Mérföldkő****elérésének****tényleges dátuma** | **Eredmény megnevezése és leírása** | **Mérföldkő eléréséig felhasznált****támogatás összege** |
| 1. | 2022.02.28. | ***Új szabadtéri fedett rendezvénytér:***A beruházás eredményeként 1 db fedett szabadtéri rendezvénytérrel gazdagodott településünk, valamint hozzá kapcsolódó rámpa és térburkolattal ellátott terület, valamint 1 db akadálymentes parkoló került kialakításra.Továbbá 1 db napelemes kültéri lámpa biztosítja a világítást az akadálymentes parkolónál. | 4 997 358 Ft |
| Az eredmény nem számszerűsíthető, egyéb tulajdonsága:* A rendezvények színvonala nőtt, a közösségi "színterek" fejlődtek, ami közvetetten hozzájárul az itt élők életszínvonalának emelkedéséhez, a közösségi élet aktivitásának fenntartásához, illetve a helyi identitás erősítéséhez;
* Az akadálymentesítésnek köszönhetően mindenki számára biztosítottá vált az egyenlő esélyű hozzáférés;
* Nőtt a megújuló energiafelhasználás településünkön;
* Önkormányzataink közötti kapcsolat tovább mélyült;
* A civil szféra társadalmi aktivitása erősödött, jó példát mutatva közösségünknek és további közösségi kezdeményezéseket generálva;
* A térségi gazdasági szereplők (vállalkozók) is profitálnak/profitáltak a fejlesztés megvalósításából; a beruházás bevételt jelent számukra, ami hozzájárul további működésükhöz;
* Összességében javul a térség gazdasági potenciálja és versenyképessége;
* A hátrányos helyzetű csoportok helyzete, életminősége javul.
 |
| **Felhasznált támogatás összesen:** | **4 997 358 Ft** |

**3. A Támogatói okiratban vállaltak teljesítése:**

**3.1. Megvalósult tevékenységek - elszámolható költségek:**

|  |  |  |  |  |
| --- | --- | --- | --- | --- |
| **Kiadási tétel-azon.** | **Költség megnevezése és típusa** | **Megvalósult tevékenység leírása** | **Elszámolt nettó kiadás** | **Elszámolt****ÁFA** |
| E1 | ***Fedett szabadtéri rendezvény kialakítása, akadálymentesítéssel***Építéshez kapcsolódó költségek | *Az építési tevékenység során a következő munkálatok valósultak meg:*A beruházás keretében egy kb. 38,16 m2-es fedett, de oldalt nyitott, akadálymentes kialakítású rendezvénytér építése valósult meg, mely a meglévő művelődési házhoz kapcsolódik, de szerkezetileg teljesen független kialakítású.A fedett tér beton lábazat emeléssel készült az egyik oldalt lépcső feljárattal, a másik oldalon akadálymentes közlekedést biztosító rámpa feljárattal. A tartó oszlopok és tetőszerkezet gyalult fa szerkezetből készültek. A tetőfedés agyagcseréppel történt.A fedett tér mögötti részen, illetve a rámpa mellett egy kb. 79,08 m2-es térburkolat készült.A mozgássérültek számára kialakításra került a telek főbejárati oldalán 1 db mozgássérült parkoló térburkolattal, felfestésekkel, mely mellett elhelyezésre került 1 db napelemes energiaellátással működő kültéri lámpa is.A kivitelezés készültségi foka 2021.07.23-án elérte a 100%-ot, és megtörtént a sikeres műszaki átadás-átvétel.Az építési munkákat a Fandako BAU Kft. megfelelően elvégezte a 2021.03.24-én kötött és 2021.06.25-én módosított kivitelezési szerződés alapján. | 4 622 240 Ft | 1 248 004 Ft |
| 1 | ***Tájékoztatás, nyilvánosság biztosítása***Kötelezően előírt nyilvánosság biztosításának költsége | A tevékenység 100%-ban teljesült; Szabó Balázs egyéni vállalkozóval kötött megbízási szerződés alapján 2022.02.28-án a tájékoztatás, nyilvánosság biztosításához kapcsolódó feladatok megvalósultak. | 9 000 Ft | 0 Ft(AAM) |
| **Elszámolt összes kiadás értéke:** | **5 839 537 Ft** |
| **Bruttó támogatás értéke (85%)** | **4 997 358 Ft** |

**3.2. Megvalósult tevékenységek - nem elszámolható költségek:**

***3.2.1.*** A Támogatói okiratban meghatározott jóváhagyott elszámolható kiadást meghaladja az építés tényleges bekerülési költsége; így az ***Építéshez kapcsolódó költségek (E1)***tekintetében nem elszámolható költségrész összesen: *bruttó* *3 904 743 Ft*, melyet önerőből az önkormányzati költségvetés terhére finanszíroztunk.

***3.2.2. Építési engedélyezési tervdokumentáció:***

A tevékenység 100%-ban teljesült; Strommer Csaba egyéni vállalkozóval kötött megbízási szerződés alapján 2018.03.27-én az építési tervdokumentáció elkészült a projekt előkészítéséhez; nem elszámolható költségrész összesen: *bruttó* *220.000 Ft*, melyet önerőből az önkormányzati költségvetés terhére finanszíroztunk.

***3.2.3. Műszaki ellenőri szolgáltatás biztosítása:***

A tevékenység 100%-ban teljesült; Strommer Csaba egyéni vállalkozóval kötött megbízási szerződés alapján 2021.09.03-án a műszaki ellenőrzéshez kapcsolódó valamennyi adminisztrációs és szakmai feladat megvalósult; nem elszámolható költségrésze összesen: *bruttó* *135.000 Ft*, melyet önerőből az önkormányzati költségvetés terhére finanszíroztunk.

**4. A projekt megvalósításának összefoglalása:**

Egyházaskesző Község Önkormányzata fontos feladatának tartja a település - lehetőségek szerinti - folyamatos fejlesztését, és ezzel együtt elkötelezettnek érzi magát egy esztétikus és modern, 21. századi települési környezet kialakítása, illetve fenntartása, valamint az itt élők életminőségének javítása mellett.

A HACS illetékességi területén élők számára - így Egyházaskesző lakosai számára is - az élhetőség biztosításának egyik fontos feltétele az aktív közösségi élet kibontakoztatása, fenntartása és az ehhez szükséges színvonalas közösségi "terek" biztosítása, illetve a helyi értékek megismertetését és a helyi hagyományőrzést szolgáló rendezvények megvalósítása. Ezért önkormányzatunk a helyi igényekkel és a HFS céljaival összhangban célul tűzte ki egy olyan közösségi létesítmény létrehozását, ahol helyi rendezvényeink színvonalas, komfortos és kulturált körülmények között megvalósulhatnak.

Ennek megfelelően beruházásunk keretében Egyházaskesző 216. helyrajzi számú ingatlanán (Vasút u. 8.) egy minden igényt kielégítő, fedett szabadtéri rendezvénytér kialakítása valósult meg.

Eredmények, hatások:

A beruházás eredményeként 1 db fedett szabadtéri rendezvénytérrel gazdagodott településünk, ahol a helyi értékek megismertetését és a helyi hagyományőrzést szolgáló rendezvényeink immár színvonalas, komfortos és kulturált körülmények között valósulhatnak meg.

A rendezvénytérhez kapcsolódóan egy térburkolattal ellátott terület és 1 db akadálymentes parkoló is létrejött, melynek köszönhetően mindenki számára biztosított az egyenlő esélyű hozzáférés. Mindemellett nőtt a megújuló energiafelhasználás is településünkön 1 db napelemes lámpa telepítésével.

A fejlesztés Egyházaskesző teljes lakosságra pozitív hatással van, mivel a rendezvények színvonala nőtt, a közösségi "színterek" fejlődtek, ami közvetetten hozzájárult/hozzájárul az itt élők életszínvonalának emelkedéséhez, a közösségi élet aktivitásának fenntartásához, illetve a helyi identitás erősítéséhez.

**5. A projekt megvalósításához kapcsolódó vállalások teljesítése:**

*5.1. A projekt vonatkozásában az alábbi környezeti szempontokat alkalmaztuk:*

* A beruházás annak figyelembevételével került meghatározásra, hogy a fejlesztéssel érintett építmény ne sértsen tájképi értékeket;
* A tervezés során az építési anyagok és technológia megválasztásánál ügyeltünk az anyag és energiafelhasználás optimalizálására, illetve a hulladékképződés minimalizálásra; továbbá a toxikus, környezetre és egészségre mérgező hatású építőanyagok használatának elkerülésére (gondolva a jövőbeli felújításokra, és a majd egyszer bekövetkező bontásra).
* Az építés minden fázisában törekedtünk a szennyezőanyag-kibocsátás minimalizálása (pl. porkibocsátás minimalizálása), valamint a jelentős zaj és rezgésterhelések elkerülésére.

Igazolás módja: Nyilatkozat

*5.2. A projekt megvalósításba a HACS illetékességi területén működő három különböző szféra - az önkormányzati, a civil és a vállalkozói szféra - képviselőit is bevontuk a következők szerint:*

* Civil szervezetünk, az *Egyházaskesző Jövőjéért Egyesület* tagjai együttműködés keretében közreműködtek a projekt népszerűsítésében, szélesebb körű nyilvánosságának biztosításában, illetve részt vettek az építési munkálatok során/végeztével a rendezvénytér rehabilitációs munkáiban (pl. a munkaterület közvetlen környezetének rendezése, füvesítése, stb.).

Igazolás módja: Együttműködési megállapodás és együttműködés igazolása

* *Ács Zoltán Bálint egyéni vállalkozó* is részt vett együttműködés keretében a megvalósítás helyét érintő zöldterület-kezelésben a következők szerint: a zöldfelület helyreállítás, tereprendezés, földteregetés.

Igazolás módja: Együttműködési megállapodás és együttműködés igazolása

* A *környező települések – Malomsok, Marcaltő és Várkesző – önkormányzatai* is segítettek a szélesebb körű nyilvánosság biztosítása érdekében: saját honlapjaikon tájékoztatást nyújtanak egy link elhelyezésével, mely a beruházás közzétételére, a

https://www.egyhazaskeszo.hu/index.php/onkormanyzat/megvalosult-fejleszteseink weboldalra mutat.

Igazolás módja: Honlap-felvételek

*5.3. A projekt megvalósítása során – a kötelező tájékoztatási feladatok ellátása mellett – a beruházást az alábbiak szerint ismertettük, illetve népszerűsítettük:*

* a beruházást a megvalósítás helyén (azaz a fedett szabadtéri rendezvénytéren) *2021.07.17-én tartott Falunapi rendezvényen* népszerűsítettük, ismertettük;
* továbbá a *Napló című térségi kiadványban és* elektronikus formában a *veol.hu oldalon* jelentettünk meg cikket az eseményről és a beruházásról.

Igazolás módja: Nyilatkozat, fotók a rendezvényről, újságcikk, honlap-felvétel

*5.4. A projekt közvetve jövedelmet jelentett más gazdasági szereplő(k) számára:*

A fedett szabadtéri rendezvénytéren megtartásra került, illetve kerülő programokon, rendezvényeken (pl. búcsú, gyereknap, falunap, stb.) a LEADER HACS működési területén székhellyel rendelkező vállalkozó, valamint őstermelők, kézművesek is kitelepültek/ kitelepülnek árusításra:

Lendvai Attila e.v. (székhely: 8533 Malomsok, Kossuth u. 70.; adószám: 79038690-1-39) – hidegkonyhás büfé szolgáltatás, melyből pluszbevétele származott pl. a 2021.07.17-én megrendezett Falunapon.

Igazolás módja: Nyilatkozat

*5.5. HACS-tagság:*

Önkormányzatunk továbbra is a Gerence-Marcal-Rába és Somló Környéke Vidékfejlesztési Egyesület tagja, tagdíjfizetési kötelezettségének eleget tett.

Igazolás módja: HACS-nyilatkozat

**6. Változások a Támogatói Okirathoz képest:**

A projekt a kitűzött célokkal összhangban, illetve a Támogatói Okiratnak megfelelően valósult meg, a szükséges módosításokat a Támogató felé jeleztük az alábbiak szerint:

* 1. változás bejelentés: a projekt előírt határidőit és ezzel együtt a mérföldkő ütemezését, továbbá az építéssel kapcsolatos műszaki módosításokat és költség-átcsoportosításokat változás bejelentés keretében jeleztük.
* További változások, melyet a kifizetési kérelem keretében jeleztünk:
* Előírt határidőket érintő módosítás és az elszámolások ütemezésének, tartalmának (mérföldkövek) módosítása: a Projekt fizikai befejezésének tervezett napját - 2022.01.14. – ismételten módosítani szükséges; figyelembe véve a teljes projekt befejezéséhez szükséges időtartamot, mely a vállalások 100%-os teljesítésével és a "Tájékoztatás, nyilvánosság biztosítása" támogatott tevékenység teljesítésével zárult, a Projekt fizikai befejezésének tervezett napját a következő dátumra kívánjuk módosítani: 2022.02.28. Így az 1. mérföldkő elérésének tervezett dátumát is módosítani szükséges a következőre: 2022.02.28.
* Tevékenységen belüli költség-átcsoportosítás:

Az "E1" kiadási tételazonosítójú építési tevékenységen belül munkanemek között az alábbiak szerint kívánunk költségeket átcsoportosítani az elszámolható nettó kiadások tekintetében.

A 11-Keverékkészítés teljes költségét, azaz 255.792 Ft-ot kívánunk átcsoportosítani a 35-Ácsmunka munkanemre.

Indoklás:

A munkanemek között az átcsoportosítás a nyertes árajánlat szerinti, illetve a ténylegesen felmerült költségek alapján vált szükségessé. Műszakilag a 11-Keverékkészítés munkanem megvalósítása indokolatlanná vált, ugyanakkor a piaci árnövekedés miatt szükségesség vált a megtakarított költség átcsoportosítása az ácsmunka ezen megnövekedett költségeinek finanszírozására.

**7. Tájékoztatás, nyilvánosság biztosítása:**

A kötelezően megvalósítandó tevékenység a *Kedvezményezettek Tájékoztatási Kötelezettségei útmutató „VP KTK 2020”* előírásai alapján került megvalósításra az alábbiak szerint:

* általános tájékoztatási és közzétételi tevékenység;
* a megvalósítás helyszínén kihelyezésre került a projekttábla;
* a település honlapján tájékoztató anyag került közzétételre a projektről:

[*https://www.egyhazaskeszo.hu/index.php/onkormanyzat/megvalosult-fejleszteseink*](https://www.egyhazaskeszo.hu/index.php/onkormanyzat/megvalosult-fejleszteseink)

Kelt: Egyházaskesző, 2022. március 28.

 Lendvai Jánosné

 polgármester